Hulladékszállítással kapcsolatos díjtámogatás

ÜGYLEÍRÁS

Edelény Város Önkormányzata Képviselő-testületének a pénzbeli és természetbeni szociális ellátásokról helyi szabályairól szóló 33/2022. (XII. 14.) önkormányzati rendeletének (továbbiakban: rendelet) 14/A. §-a értelmében az Önkormányzat települési támogatás keretében 

Hulladékszállítással kapcsolatos díjtámogatást biztosít azon edelényi állandó vagy tartózkodási hellyel rendelkező 65 év feletti egyedül élő kérelmező részére, akinek nettó havi jövedelme nem haladja meg a 85.500 forintot.

CSATOLANDÓ MELLÉKLETEK

1.) Az igénylő és családja jövedelmére vonatkozó igazolás
· a havi rendszerességgel járó - nem vállalkozásból, illetve őstermelői tevékenységből (a továbbiakban együtt: vállalkozás) származó - jövedelem esetén a kérelem benyújtását megelőző hónap jövedelmét,
· nyugdíjszerű ellátásról a Nyugdíjfolyósító Igazgatóság igazolása a havi teljes összegről (”zöld csíkos papír”), munkaviszonyból származó jövedelem esetén a kérelem beadását megelőző havi nettó jövedelemről munkáltatói igazolás vagy bérjegyzék, közfoglalkoztatás esetén szerződés, előző havi bérjegyzék vagy munkáltatói igazolás,

2.) Kérelmező nyilatkozatát az egyedül élés tényéről

3.) Díjfizetési kötelezettséget tartalmazó szolgáltatói számlát

ÜGYINDÍTÁS

Az eljárás kérelemre indul, melyet csak az erre a célra rendszeresített formanyomtatványon írásban postai úton, személyesen az Edelényi Közös Önkormányzati Hivatal Ügyfélszolgálatán vagy elektronikus úton lehet benyújtani.

ÜGYINTÉZÉSI HATÁRIDŐ

sommás eljárásban: 8 nap                                                                                                                           
teljes eljárásban: 60 nap

ÜGYINTÉZÉS DÍJA

Az eljárás illetékmentes





JOGORVOSLAT

A határozat kézhezvételétől számított 15 napon belül az Edelény Város Önkormányzata Képviselő-testületéhez címzett, de Edelény Város Polgármesteréhez benyújtható illetékmentes fellebbezéssel lehet élni.

ELJÁRÓ SZERVEZETI EGYSÉG

Hatósági Osztály
Polgármester

FELETTES SZERV/JOGORVOSLAT

Képviselő-testület

ELJÁRÁS JOGI ALAPJA

· a szociális igazgatásról és szociális ellátásokról szóló 1993. évi III. törvény
· Edelény Város Önkormányzata Képviselő-testületének a pénzbeli és természetbeni szociális ellátások helyi szabályairól szóló 33/2022. (XII. 14.) önkormányzati rendelete 
· a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm.rendelet
· az általános közigazgatási rendtartásról szóló 2016. évi CL. törvény


